Vuorenmäen koulun ehdotus monialaiseksi oppimiskokonaisuudeksi

1.luokalle

Projekti toteutetaan yhden viikon aikana kevättalvella. Kesto 20 oppituntia.

Laaja-alaisen oppimiskokonaisuuden aihe on vesi.

**Maanantai (5h)**

Maanantai alkaa oppilaiden kanssa miellekartan teolla vesi-aiheesta (L1).  Tähän palataan viikon lopuksi. Opettaja lukee johdantona teemaan liittyvän vesisadun (L2).  Oppilaat lukevat tämän jälkeen pienet vesiaiheiset tarinat itse taitotasonsa mukaisesti.

Tutkitaan veden olomuodon muuttumista (ylli).  Esim. haetaan lunta ja sulatetaan se vedeksi. Viedään vettä ulos maitopurkeissa. Dokumentoidaan mitä tapahtuu. (L1, L2)

Matematiikan tunti toteutetaan ulkona toiminnallisella matematiikalla. Oppilaat tekevät pienissä ryhmissä kymmenylityksiä lumipalloilla. (L1)

Seuraavaksi yhdistetään äidinkieltä ja kuvista.  Oppilaat kirjoittavat vesiaiheesta oman tason mukaisesti, sanoja, lauseita tai pieniä tarinoita. He kuvittavat oman tarinansa, piirtäen paperille, ipadille tai valokuvin. (L2)

**Tiistai (4h)**

Oppilaat testaavat veden ominaisuuksien tutkien. Oppilaat tekevät aluksi hypoteesin, tekevät havaintoja käytännön kokeiden avulla,  mikä kelluu, mikä uppoaa jne.  Dokumentointi iPadeilla. (L1&L2).

Välitunneilla ohjataan tutkimaan edellisenä päivänä jäätymään laitettuja maitopurkkeja: oppilaat rakentelevat haluamiaan rakennelmia. (L1, L2)

Matematiikassa pingviinimatematiikkaa iPadeilla. (peruslaskut)

Musiikin teemana on miltä vesi kuulostaa? Kuuntelunäytteenä veden äänimaisemat, testataan vesipulloja soittimina, vesi-/talviaiheiset laulut. (L2)

**Keskiviikko teemapäivä (4h)**

Vietetään koulun yhteistä ulkoilupäivää jäällä. Oppilaat hiihtävät läheiseen saareen, jossa Järvienhoitoyhdistys järjestää teemapäivän. Teemapäivän aikana on mahdollisuus pilkkimiseen, jäätutkimukseen, kalalajien tunnistamiseen, laskemiseen (esim. kaloja, suksia, yms.). Tavoitteena on myös saada luokkien välistä vuorovaikutusta. Ekaluokan kummiluokka (kuudesluokkalaiset)  toimivat yhteistyössä ekaluokan kanssa. (L2) Samalla vahvistetaan yhteistyötä paikallisen yhdistyksen kanssa. Päivän aikana pyritään nostamaan esiin myös kestävän kehityksen näkökulma. Oppilaille pyritään luomaan elämyksiä omasta lähiympäristöstä ja käsitystä vesien suojelusta. (L1) Retkeä dokumentoidaan kameralla ja iPadeilla.

**Torstai  (4h)**

Käsityössä tehdään teemaan liittyen märkähuovutusta (esimerkiksi lumiukko).

Uskonnon aiheena on Nooan arkki, joka sopivasti liittyy vesiteemaan. Mikäli osa oppilaista on ET:ssä, siinä käsitellään veden käyttöä kestävän kehityksen näkökulmaa. (L2)

Äidinkielessä kirjoitetaan edellisen päivän retkikuviin kuvatekstit. Tuotetaan parin kanssa oma kirja (esim. BookCreator-sovelluksella) tai oman valinnan mukaan.  (L1, L2)

**Perjantai (3h)**

Liikunnassa on luistelua.

Matematiikassa tehdään kymmenylitysharjoituksia keventäen niitä vesiaiheisilla leikeillä. (L1)

Äidinkielessä keskustellaan viikon annista ja siitä mitä on jäänyt mieleen. Maanantaina tehtyä miellekarttaa tarkastellaan uudelleen ja lisätään siihen viikon aikana opittuja uusia tietoja. Lisäksi pohditaan mitä on opittu viikon projektissa. Lisäksi pidetään yhteinen katselmus viikon aikana tuotetuista omista tuotoksista. (L1, L2)

Tilat: Teemaviikko järjestetään koulussa ja sen lähiympäristössä.

Välineet: Dokumentointivälineinä käytetään kameroita ja iPadeja. Kuvia voi laittaa myös vanhempien nähtäville pedanettiin.

Henkilökunta: On ajateltu, että laaja-alaisen kokonaisuuden voi järjestää joko itsenäisesti tai yhdessä esim. rinnakkaisluokan kanssa. Projektipäivä toteutetaan koko koulun henkilökunnan kanssa yhteistyössä yhteistyökumppaneiden kera.